नेशनल डेस्कः राजस्थान के कांग्रेस अध्यक्ष सचिन पायलट को उस समय गहरा झटका लगा, जब कांग्रेस के राष्ट्रीय अध्यक्ष राहुल गांधी ने आगामी चुनावों के लिए तैयार की गई 150 उम्मीदवारों की सूची को नकार दिया। पायलट की इस सूची में 150 उम्मीदवारों के अतिरिक्त किसी दूसरे दावेदार का नाम नहीं था, जबकि उन्हें निर्देश दिया गया था कि हर सीट पर 3 उम्मीदवारों के नाम सूची में शामिल किए जाएं। पायलट को विश्वास था कि वह गांधी खानदान से नजदीकी के चलते सभी 150 उम्मीदवारों को हरी झंडी दिला देंगे, लेकिन ऐसा हुआ नहीं।